Kaunata

Kaunata (, vācu Kownat; poļu  Kownaty, Kownata) ir ciems Rēzeknes novadā, Kaunatas pagasta centrs. Izvietojusies starp Kaunatas ezeru un Pārtovas upi netālu no reģionālā autoceļa P55 (Rēzekne_Dagda) 28 km no novada centra Rēzeknes un 274 km no Rīgas.

Apdzīvotā vieta izveidojusies ap bijušās Kaunatas muižas (Kownaty) centru, kas piederēja Hilzena dzimtai. 1925. gadā Kaunatai piešķirts biezi apdzīvotas vietas (ciema) statuss. Kaunatā darbojas pagasta pārvalde, katoļu baznīca, vidusskola, bērnudārzs, tautas nams, bibliotēka, ambulance, aptieka, vairāki veikali.

Ciema teritorijā ir divi valsts nozīmes kultūras pieminekļi: Kaunatas katoļu baznīca un Kaunatas senkapi.

Atsauces

Ārējās saites 
 Kaunatas pagasta mājaslapa 
 Rēzeknes novada informatīvais portāls
Kaunatas mūzikas ierakstu studija

 
Latvijas pagastu centri